На основу члана 88. став 4. Закона о шумама („Службени гласник РС”, бр. 30/10, 93/12, 89/15 и 95/18 - др. закон) и члана 3. Правилника о ближим условима, као и начину доделе и коришћења средстава из годишњег програма коришћења средстава Буџетског фонда за шуме Републике Србије и Буџетског фонда за шуме аутономне покрајине („Службени гласник РС”, бр. 17/13 и 20/16),

Министарство пољопривреде, шумарства и водопривреде расписује

**К О Н К У Р С**

**ЗА ДОДЕЛУ СРЕДСТАВА ПО ГОДИШЊЕМ ПРОГРАМУ КОРИШЋЕЊА СРЕДСТАВА ЗА** **ОДРЖИВИ РАЗВОЈ И УНАПРЕЂЕЊЕ ШУМАРСТВА У 2024. ГОДИНИ**

*(Објављен у „Службеном гласнику РСˮ, број 73/2004 од 30. августа 2024. године)*

**I.**

Расписује се конкурс за доделу средстава по Годишњем програму коришћења средстава за одрживи развој и унапређење шумарства у 2024. години (у даљем тексту: Конкурс), у складу са условима утврђеним Уредбом о утврђивању Годишњег програма коришћења средстава за одрживи развој и унапређење шумарства у 2024. години („Службени гласник РС”, број 16/24) – у даљем тексту: Уредба, за следеће врсте послова:

|  |  |  |  |  |
| --- | --- | --- | --- | --- |
| Ред.број | Врста посла | Јед. мере | Највиша јединична цена учешћа средстава буџета (дин) | Укупно учешће средстава буџета Републике Србије (дин) |
| 1 | 2 | 3 | 4 | 5 |
| 1. | ЗАШТИТА ШУМА |  |  | 24.000.000 |
|  | Заштита шума од болести и штеточина | РСД |  |  |
|  | Одржавање противпожарних пруга | km | 56.000 |  |
|  | Градња противпожарних пруга | km | 170.000 |  |
| 2. | ПОШУМЉАВАЊЕ |  |  | 80.000.000 |
|  | Пошумљавање голети | ha | 200.000 |  |
|  | Подизање плантажа и интензивних засада | ha | 170.000 |  |
|  | Пошумљавање голети у приватној својини (подела шумских садница физичким лицима), и то: | ha |  |  |
| а) четинари | 55.000 |
| б) тврди и племенити лишћари | 65.000 |
| в) меки лишћари | 55.000 |
| г) багрем | 35.000 |
|  | Санација површина пошумљавањем | hа | 200.000 |  |
|  | Мелиорација деградираних шума | hа | 200.000 |  |
| 3. | НЕГА ШУМА |  |  | 30.000.000 |
|  | Нега шумских засада до пете године старости (чишћење од корова, изданака и избојака, окопавање и прашење) | hа | 35.000 |  |
|  | Нега природних младих састојина до 10 cm прсног пречника | hа | 35.000 |  |
|  | Чишћење у шумским засадима стaрости 6-20 година | hа | 35.000 |  |
|  | Прве прореде у шумским засадима | hа | 35.000 |  |
| 4. | ГРАДЊА И РЕКОНСТРУКЦИЈА ШУМСКИХ ПУТЕВА |  |  | 339.822.075 |
|  | Радови на I фази | km | 1.800.000 |  |
|  | Радови на II фази | km | 2.200.000 |  |
|  | Радови на I и II фази | km | 4.000.000 |  |
|  | Реконструкција шумског пута | km | 3.100.000 |  |
|  | Санација шумског пута | km | 4.000.000 |  |
|  | Градња моста на траси шумског пута: |  |  |  |
|  | а) површина самоносиве коловозне плоче | m² | 30.000 |  |
|  | б) површина обалних ослонаца | m² | 70.000 |  |
| 5. | ПРОИЗВОДЊА ШУМСКОГ СЕМЕНА |  |  | 2.500.000 |
|  | Сакупљање семена шумских воћкарица | kg | 700 |  |
|  | Сакупљање семена храста лужњака и црвеног храста:  a) селекционисано семе  б) семе познатог порекла | kg  kg | 90  70 |  |
|  | Сакупљање семена осталих храстова и букве: | kg  kg | 280  200 |  |
| a) селекционисано семе  б) семе познатог порекла |
|  | Сакупљање семена јавора и јасена: |  |  |  |
|  | а) селекционисано семе | kg | 700 |  |
|  | б) семе познатог порекла | kg | 335 |  |
|  | Сакупљање семена црног и домаћег ораха, питомог и дивљег кестена: |  |  |  |
|  | а) селекционисано семе | kg | 60 |  |
|  | б) семе познатог порекла | kg | 25 |  |
|  | Сакупљање шумског семена осталих лишћара: |  |  |  |
|  | a) селекционисано семе | kg | 225 |  |
|  | б) семе познатог порекла | kg | 95 |  |
|  | Сакупљање шумског семена оморике и белог бора | kg | 6.000 |  |
|  | Сакупљање шумског семена црног бора и смрче | kg | 4.500 |  |
|  | Сакупљање шумског семена јеле и осталих четинара | kg | 1.700 |  |
| 6. | ПРОИЗВОДЊА ШУМСКОГ САДНОГ МАТЕРИЈАЛА |  |  | 34.000.000 |
|  | Саднице тврдих лишћара (буква, храстови): |  |  |  |
|  | а) селекционисане | ком. | 23 |
|  | б) познатог порекла | ком. | 15 |
|  | Саднице шумских воћкарица | ком. | 21 |  |
|  | Саднице јавора и јасена: |  |  |  |
| а) селекционисане | ком. | 15 |  |
| б) познатог порекла | ком. | 13 |  |
|  | Саднице црног и домаћег ораха и питомог кестена: |  |  |  |
| а) селекционисане | ком. | 15 |
| б) познатог порекла | ком. | 13 |
|  | Саднице осталих лишћара (без багрема) | ком. | 13 |  |
|  | Четинари (1+0) контејнери и нисула (2+1) | ком. | 8 |  |
|  | Четинари класична производња (старости 1+0) | ком. | 4 |  |
|  | Опрема за производњу шумског садног материјала | РСД |  |  |
| 7. | ЕДУКАЦИЈА И ПРОМОЦИЈА | РСД |  | 10.500.000 |
|  | Обука тренера за израду основа газдовања шумама – примена правилника о планским документима газдовања шумама и упутстава за газдовање одређеним газдинским типовима |  |  |  |
|  | Обука тренера за израду извођачких пројеката – примена правилника о планским документима газдовања шумама и упутстава за газдовање одређеним газдинским типовима |  |  |  |
|  | Заштита, очување, вишенаменско коришћење и подизање свести и знања о вредностима шума код младих |  |  |  |
|  | Међународни горански еко-камп „Вршачки брег” |  |  |  |
| 8. | РАЗВОЈНО-ИСТРАЖИВАЧКИ ПРОЈЕКТИ | РСД |  | 6.000.000 |
|  | Идентификовање атрибута од значаја за детаљну разраду планова коришћења шума у основама и извођачким пројектима газдовања шумама |  |  |  |
|  | Могућности обнављања шума оштећених ледоломима на подручју ШГ „Тимочке шумеˮ Бољевац – III фаза |  |  |  |
|  | Израда смерница за помоћне мере обнављања мешовитих шума сладуна и цера - фаза II |  |  |  |
|  | Процена адаптивног и производног потенцијала српских провенијенција букве у провенијеничном тесту |  |  |  |
| 9. | ОСТАЛИ ПЛАНОВИ И ПРОЈЕКТИ ОД ОПШТЕГ ИНТЕРЕСА ЗА ШУМАРСТВО | РСД |  | 3.000.000 |
|  | Пројекти набавке опреме, машина, алата и инструмената који се користе у шумарству |  |  |  |

**II. Подносилац пријаве на Конкурс**

* Пријаву за доделу средстава може поднети лице које испуњава одговарајуће услове (у даљем тексту: подносилац пријаве), и то ако је:

1) сопственик, односно корисник шума и шумског земљишта, као и другог земљишта намењеног пошумљавању;

2) правно лице и предузетник, ако је закључило уговор о изради и реализацији пројеката и програма радова са сопствеником, односно корисником шуме или земљишта на коме ће се изводити радови;

3) научноистраживачка установа у области шумарства за израду студија, експертиза и научно – истраживачких пројеката у циљу унапређења шумарства, као и правно лице за реализацију пројеката едукације и промоције и осталих пројеката од општег интереса за шумарство.

* Физичко лице остварује право на доделу средстава преко правног лица, односно предузетника који има обезбеђен садни материјал произведен у шумском расаднику регистрованом у складу са законом који уређује област шумског репродуктивног материјала са којим је склопило уговор.
* Подносилац пријаве за набавку опреме за производњу шумског садног материјала мора да испуњава следеће услове:
* да је шумски расадник на који се пријава односи уписан у Регистар матичњака, шумских расадника и расадника украсног дрвећа и жбуња који води Управа за шуме најмање три године;
* да је измирио све таксе за контролу производње и здравствени преглед расадника;
* да је расадник редовно прегледан сваке године од дана регистрације;
* да има обезбеђено сопствено учешће у износу од најмање 20% од набавне цене опреме.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **III.**  Право на доделу средстава има подносилац пријаве који ће послове из тачке I. Конкурса извршити на подручју Републике Србије, осим на подручју Аутономне покрајине Војводине.  **IV. Начин подношење пријаве**   1. За сваку врсту посла од редног бр. 1 – 9. подноси се посебна пријава на конкурс, са пратећом конкурсном документацијом. 2. Пријава за доделу средстава за послове од редног бр. 1 – 6. из тачке I. Конкурса подноси се у писаном облику, а табеларни приказ рекапитулације планираних радова и у електронском облику на е-mail адресу[**konkursi.sume@minpolj.gov.rs**](mailto:konkursi.sume@minpolj.gov.rs)**,** на обрасцима који се преузимају са интернет странице Управе за шуме [www.upravazasume.gov.rs](http://www.upravazasume.gov.rs).   Образац пријаве за доделу средстава за послове од редног бр. 7 – 9. из тачке I. Конкурса преузима се са интернет странице Управе за шуме [www.upravazasume.gov.rs](http://www.upravazasume.gov.rs) .  **V. Конкурсна документација**  Пријава за доделу средстава садржи: опште податке - назив подносиоца пријаве, име и презиме лица које га заступа, број службеног телефона, мејл адресу, матични број подносиоца пријаве, порески идентификациони број, **број рачуна отворен код Управе за трезор** за средства за одрживи развој и унапређење шумарства, као и табеларне приказе планираних послова. Уколико има више пријава по Конкурсу ове податке доставити само у једном примерку.  Уз писану пријаву подносилац је дужан да достави и следеће:  **1) Програм**, односно пројекат сачињен у складу са Правилником о ближим условима, као и начину доделе и коришћења средстава из годишњег програма коришћења средстава Буџетског фонда за шуме Републике Србије и Буџетског фонда за шуме аутономне покрајине („Службени гласник РС”, бр. 17/13 и 20/16) (у даљем тексту: Правилник), са детаљном калкулацијом трошкова са ПДВ-ом за све врсте посла и по сваком објекту из поднетог програма – пројекта и то:   * + - * *За послове под редним бројем 1.* Заштита шума – Заштита шума од болести и штеточина, програм који садржи следеће податке: врсту болести, односно штеточине против које се предузимају мере заштите шума; угрожене, односно нападнуте површине, категорисане по степену угрожености, односно напада, као и површине које ће се третирати; метод заштите, односно сузбијања; врсту препарата за сузбијање; период сузбијања; очекиване ефекте; податке о кадровској и техничкој опремљености правног лица које је носилац реализације програма, као и остале релевантне податке.       * За послове градње и одржавањa противпожарних пруга, доставити пројекат сачињен у складу са Правилником и прописима који уређују област заштите шума од пожара, само за противпожарне пруге у четинарским културама.       * *За послове под редним бројем 2.* Пошумљавање - програм за послове пошумљавања голети, подизања плантажа и интензивних засада, санације површина пошумљавањем и мелиорације деградираних шума и шикара, који се планирају у уређеним шумама који садржи копију извода из посебне основе описа станишта и плана гајења **за основе које нису електронски достављене Управи за шуме** и попуњене евиденције извршених радова.   За радове на санацији површина пошумљавањем неопходно је доставити записник инспектора у коме је утврђено када је настао пожар или нека друга природна непогода и колика је оштећена површина која је премером утврђена и картирана у размери 1:10000 и извођачки пројекат или санациони план за површине захваћене природном непогодом.  За радове на мелиорацији деградираних шума и шикара, поред наведених података, програм садржи и извођачки пројекат газдовања шумама.  Програм за послове који се планирају у неуређеним шумама, у шумама и на шумском земљишту у својини физичких лица, као и на земљишту ван шумског подручја, садржи податке о власнику земљишта, локацији и класи земљишта, опис станишта, податке о врсти, старости и количини садног материјала и копију уговора који подносилац захтева закључује са власником земљишта. Број садница по хектару за пошумљавање наведених површина утврђује се програмом у зависности од услова станишта, и не може бити мањи од:   * 300 комада за саднице топола, * 2000 комада за саднице јавора, јасена и школоване или контејнерске, односно нисула саднице осталих врста, * 2500 комада за нешколоване остале саднице четинара и осталих лишћара, осим садница букве са голим кореном, * 5000 комада за саднице букве са голим кореном.   Правно лице, односно предузетник, преко кога физичко лице остварује право на бесплатне саднице или комплетно пошумљавање, израђује и доставља програм за пошумљавање и уговор са власником земљишта, а на основу поднетог захтева физичког лица и доказа о власништву.  Минимална површина парцеле за коју се израђује програм и подноси захтев је 5 (пет) ари.  **У пријави на конкурс навести период када се врши пошумљавање за које се подноси пријава на Конкурс.**   * *За послове под редним бројем 3.* – Нега шума, програм садржи копију извода описа станишта за конкретну површину из плана гајења за основе које нису електронски достављене Управи за шуме, и попуњене евиденције извршених радова из основа газдовања шумама. Програм неге се израђује за површину целог одсека. За прве прореде у шумским засадима, поред наведених података, програм садржи и извођачки пројекат газдовања шумама. * *За послове под редним бројем 4.* Градња и реконструкција шумских путева, санација оштећења шумског пута, градња моста на траси шумског пута, главни пројекат урађен у складу са Правилником, израђен на посебној геодетској подлози, уз који се прилаже ***kmz*** или ***kml file*** трасе пута који се гради и извод из планског документа газдовања шумама којим је планирана градња или реконструкција шумског пута.   Поред наведеног, ако је подносилац пријаве за градњу шумског пута удружење власника шума – физичких лица, програм садржи и податке о броју чланова удружења укупно и броју чланова удружења чије шуме пут отвара, као и **изјаву одговорног лица удружења дату под пуном материјалном и кривичном одговорношћу да је удружење обезбедило потребне и ваљане сагласности сопственика, односно фактичких корисника катастарских парцела на траси шумског пута.**   * *За послове под редним бројем* 5. Производња шумског семена, попуњена табела из става 1. тачке V. Конкурса, која садржи податке о врсти дрвета, категорији и количини семена сакупљеног у сезони јесен/зима 2023/2024. године, до дана расписивања Конкурса. * *За послове под редним бројем 6.* Производња шумског садног материјала, уверења о пореклу шумског семена са приложеном декларацијом о квалитету, као и врсту дрвета, количину садница, начин производње и калкулацију трошкова са ПДВ-ом за производњу једногодишњег шумског садног материјала. За садни материјал топола и врба навести назив клона.   За набавку опреме за производњу шумског садног материјала, подаци о врсти, количини и цени опреме, са приложеном профактуром или ценовником добављача (са званичног сајта или оригинал).   * *За послове под редним бр. 7 - 9.* Едукација и промоција, развојно-истраживачки и остали пројекти од општег интереса за шумарство - образац пријаве – евиденциони лист пројекта, који се преузима са интернет странице Управе за шуме [www.upravazasume.gov.rs](http://www.upravazasume.gov.rs) , попуњен и оверен од стране подносиоца.   2) **Копију добијене сагласности** за пошумљавање пољопривредног земљишта издату од стране Министарства у складу са законом којим се уређује пољопривредно земљиште.  3) **Одлуку** надлежног органа управљања подносиоца пријаве о усвајању програма, односно пројеката који учествују на конкурсу.  4) **Доказ** о обезбеђеном садном материјалу (сопствени садни материјал – навести назив или локацију шумског расадника, или уговор закључен са произвођачем уписаним у књигу произвођача и добављача репродуктивног материјала коју води Управа за шуме).  5) **Изјаву** одговорног лица да се поднети програм - пројекат не финансира и није финансиран код неког другог даваоца средстава за исте намене или уколико се финансира доставити копију уговора закљученог са тим даваоцем средстава за програм – пројекат.  **VI. Калкулација трошкова**  При калкулацији трошкова за све врсте радова, поред материјалних трошкова за поједине врсте послова, калкулишу се и трошкови накнада за рад радне снаге потребне за извођење радова, без обзира да ли се радови изводе сопственом радном снагом или ангажованом по основу уговора са извођачем радова. Не калкулишу се накнаде за стручно техничке послове техничара, пословођа, инжењера и др. запослених код корисника шума, што представља учешће корисника шума у одређеном виду посла.  Код пројеката едукације и промоције, развојно-истраживачких и осталих пројеката од општег интереса за шумарство, зараде чланова стручног тима који су у радном односу могу бити исказане највише до једне трећине радног времена, а за запослене у научно-истраживачким институтима који зараду остварују на тржишту могу бити исказане у пуном износу зараде/дан. Висина ауторских хонорара се дефинише уговором.  При правдању трошкова признаје се висина трошкова са припадајућим ПДВ-ом у складу са Законом о порезу на додату вредност, односно са урачунатим ПДВ-ом у износу за који није остварен повраћај истог.  Режијски трошкови се калкулишу у износу до 10% од укупне вредности програма/пројекта, ако та вредност заједно са режијским трошковима не прелази 5.000.000,00 динара, односно до 5% за програме и пројекте чија укупна вредност прелази 5.000.000,00 динара.  Приликом пријема радова, режијски трошкови се признају у односу на вредност примљених и оправданих радова.  **VII. Рок за подношење пријава**  Рок за подношење пријава по овом конкурсу је 10 дана од дана објављивања.  **VIII. Критеријуми и бодовање поднетих програма и пројеката**  Уколико је за радове из тачке I. редни бр. 1- 6. Конкурса поднето више програма/пројеката који испуњавају услове конкурса, а чија је укупна вредност већа од опредељеног износа за поједине врсте послова, извршиће се њихово бодовање на основу критеријума прописаних овим конкурсом, као и бодовање свих пројеката поднетих под тач. 7 - 9. Конкурса.  Ако пријаве на конкурс поднесе већи број подносилаца, укупан износ средстава не може бити додељен једном подносиоцу пријаве, односно до 80% расположивог износа по конкурсу може се доделити једном подносиоцу, изузев у случају да након извршеног бодовања више програма/пројеката има највећи број бодова, којом приликом ће се уговарати сви пројекти са истим бројем бодова у истом процентуалном износу.  Резултати оцењивања ће се објавити на интернет страници Управе за шуме [www.upravazasume.gov.rs](http://www.upravazasume.gov.rs).  Сагласно одредби члана 73. став 2. Закона о шумама, удружење сопственика шума које поседује више од 100 хектара шуме **и које газдује шумама чланова удуржења**, има приоритет при коришћењу средстава.  Критеријуми за бодовање програма/пројеката су:  1. За радове на **заштити шума** од болести и штеточина, градњи и одржавању противпожарних пруга:   * хитност - оцена од 1-5, најнижу оцену добијају пројекти са најмањим степеном хитности; * калкулативна цена по јединици мере – оцене од 1-5, најнижу оцену добијају пројекти са највећом калкулисаном ценом; * површина шума која се штити - оцена од 1-5 – најнижу оцену добијају пројекти који се односе на најмање површине; * успешност у реализацији ранијих уговора - само подносиоцима пријава који нису по претходном конкурсу Управе за шуме реализовали у целости или благовремено (без анексирања рока) уговорене радове одузима се 5 бодова.   2. За радове на **пошумљавању**:  2.1. Успешност у реализацији ранијих уговора - само подносиоцима пријава који нису по претходном конкурсу Управе за шуме реализовали у целости или благовремено (без анексирања рока) уговорене радове одузима се 5 бодова.   |  |  | | --- | --- | | 2.2. **Категорија пошумљавања** | **Број бодова** | | Пошумљавање голети | 10 | | Подизање плантажа и интензивних засада | 5 | | Подела шумских садница физичким лицима | 10 | | Санација површина пошумљавањем | 20 | | Мелиорација деградираних шума | 15 |   3. За радове на **нези шума**:  3.1. Успешност у реализацији ранијих уговора - само подносиоцима пријава који нису по претходном конкурсу Управе за шуме реализовали у целости или благовремено (без анексирања рока) уговорене радове одузима се 5 бодова.   |  |  | | --- | --- | | 3.2. **Вид рада** | **Број бодова** | | Нега шумских засада до пете године старости | 20 | | Нега природних младих састојина до 10 cm прсног пречника | 15 | | Чишћење у шумским засадима стaрости 6-20 година | 10 | | Прве прореде у шумским засадима | 5 |   4. За радове на **градњи, реконструкцији и санацији шумских путева и градњи моста на траси шумског пута**, приоритетно се бодују и уговарају пројекти градње и санације шумских путева са припадајућим мостовима. Пројекти реконструкције шумских путева се бодују у односу на преостали износ. Неће се уговарати радови на деоницама које немају приступ са пута истог или вишег ранга.  Критеријуми за радове на **градњи,** **реконструкцији и санацији шумских путева су:**   * **хитност**- санација 5 бодова, градња шумског пута 3 бода, реконструкција 1 бод; * **припадност мрежи путева** – примарна мрежа 5 бодова, секундарна мрежа 3 бода; путеви терцијарне мреже неће се уговарати; * **површина шума дуж трасе пута** – ако преко 50% трасе пута пролази кроз шуму, 5 бодова; * **наставак радова** – радови који се настављају на радове започете и успешно реализоване у претходној години добијају додатна 3 бода; * **успешност у реализацији ранијих уговора** - само подносиоцима пријава који нису по претходном конкурсу Управе за шуме започели са реализацијом уговора одузима се 3 бода; * **удружења сопственика шума – физичких лица КОЈА ГАЗДУЈУ ШУМАМА ЧЛАНОВА УДРУЖЕЊА** са преко 100 хектара шума добијају додатних 2 бода, преко 200 ha добијају додатних 3 бода, преко 300 ha добијају додатних 4 бода, а преко 500 ha добијају додатних 5 бодова.   5. За радове на **производњи шумског семена**:   |  |  |  | | --- | --- | --- | | **Критеријум** | **Опис** | **Број бодова** | | Врста дрвећа | Четинари и лишћари, осим црног и домаћег ораха, питомог и дивљег кестена | 5 | | Црни и домаћи орах, питоми и дивљи кестен | 2 | | Категорија | Квалификовано и селекционисано | 5 | | Познатог порекла | 2 |     6. За радове на **производњи шумског садног материјала** половина износа средстава по Уредби уговориће се за производњу лишћарских садница, једна четвртина средстава за производњу садница четинара, а једна четвртина средстава за набавку опреме за производњу шумског садног материјала. Уколико је износ средстава по поднетим пријавама мањи од овако опредељеног износа за наведене намене, извршиће се прерасподела средстава у односу на поднете пријаве, а у складу са бодовањем.  За опрему за производњу шумског садног материјала могу се поднети пријаве за набавку машина, уређаја или опреме за рад у расаднику или на садњи; заливних система; пластеника/стакленика; увођење нове технологије; набавку друге опреме коју комисија оцени као прихватљиву за расадничку производњу, осим трактора.  6.1. За **производњу шумског садног материјала** критеријуми су:   |  |  |  | | --- | --- | --- | | **Критеријум** | **Опис** | **Број бодова** | | Начин производње садница | Контејнери | 20 | | Нисула | 15 | | Саднице са голим кореном | 10 | | Категорија садница (осим садница топола и врба, које се бодују као саднице познатог порекла) | Тестиране | 25 | | Квалификоване | 20 | | Селекционисане | 15 | | Познатог порекла | 10 |   6.2.За **опрему за производњу шумског садног материјала** критеријуми су:   * висина сопственог финансијског учешћа у набавци опреме – за сваки % изнад 20% (заокружено на цео број) по један бод, највише до 20 бодова; * количина шумског садног материјала произведеног у 2023. години – пријаве ће се рангирати према броју произведених садница.   У случају да више подносиоца пријава има исти број бодова, расположиви износ ће се поделити у одговарајућем проценту тим подносиоцима пријава.  7. За радове под **редним бр. 7 - 9.** из тачке I. Конкурсакритеријуми за уговарање су следећи:   * актуелност; * значај пројекта за сектор шумарства; * референтност и структура учесника и сарадника; * материјално технички капацитети за реализацију пројекта; * сврсисходност и примењивост понуђених решења; * одрживост резултата и ефеката; * понуђена цена; * предвиђени рок за завршетак пројекта; * успешност у реализацији ранијих уговора – само подносиоцима пријава који нису у претходном петогодишњем периоду реализовали у целости или благовремено (без анексирања рока) уговорене радове на конкурсима Управе за шуме, одузима се 5 бодова.   По свим критеријумима бодовање се врши оценом од 1-5, при чему је оцена 1 најнижа.  У поступку бодовања програма, односно пројеката, Министарство може, пре закључења уговора, да затражи презентацију поднетог програма, односно пројекта, као и корекције у погледу врсте и дужине трајања пројектних активности, калкулације трошкова и висине траженог износа.  **IX. Закључивање уговора**  Прелиминарни резултати бодовања и предлог програма за уговарање биће објављени на званичној интернет страници Управе за шуме [www.upravazasume.gov.rs](http://www.upravazasume.gov.rs) . Подносиоци пријава могу да поднесу образложене примедбе на објављене резултате електронски, на адресу [konkursi.sume@minpolj.gov.rs](mailto:konkursi.sume@minpolj.gov.rs) у року од три дана од дана објављивања прелиминарних резултата на интернет страници Управе за шуме.  Коначна одлука о расподели средстава биће објављена на званичној интернет страници Управе за шуме, у року од 5 дана од дана истека рока за подношење образложене примедбе.  Министарство пољопривреде, шумарства и водопривреде закључиће уговор са подносиоцима пријава чији пројекти имају већи збир оцена по критеријумима из тачке VIII, до укупно опредељеног износа Уредбом за поједине врсте послова.  Уговором који закључује Министарство пољопривреде, шумарства и водопривреде са подносиоцем пријаве утврђују се услови и начин коришћења средстава из тачке I. Конкурса, а у зависности од прилива средстава буџета Републике Србије и времена вршења поједине врсте посла.  **Х.**  Овај конкурс објавити у „Службеном гласнику Републике Србије”, на интернет страници Министарства пољопривреде, шумарства и водопривреде и интернет страници Управе за шуме. | |
|
|  |

М И Н И С Т А Р

др Александар Мартиновић, с.р.